**Рональд Л. Хэберлі** (англ.: Ronald L. Haeberle; нар. 1940/1941, Кліўленд, Агаё, ЗША) — амерыканскі ваенны фатограф, аўтар здымкаў ахвяр масавага забойства ў Сангмі, здзейсненага амерыканскімі салдатамі ў 1968 годзе падчас В’етнамскай вайны.

Біяграфія
---------

### Ранняе жыццё

Аб папярэдняй біяграфіі практычна няма інфармацыі. Вядома, што нарадзіўся прыкладна ў 1940 ці 1941 годзе ў горадзе Кліўленд, штат Агаё.

### Падзеі ў Сангмі

16 сакавіка 1968 года Хэберлі разам з ротай С («Чарлі») 1-га батальёна 20-га пяхотнага палка амерыканскай арміі высадзіўся ў раёне вясковай абшчыны Сангмі, дзе стаў сведкам масавага забойства мірных жыхароў.

У яго было два фотаапараты: армейскім ён здымаў чорна-белыя фатаграфіі, а асабістым рабіў каляровыя. У Сангмі былі абодва. Пасля звальнення з вайсковай службы і вяртання ў родны Кліўленд Хэберлі захаваў каляровыя здымкі, аднак не паказваў іх да лістапада 1969 года, калі масавае забойства атрымала агалоску. Ён звязаўся са сваім школьным сябрам, які працаваў рэпарцёрам у кліўлендскай газеце The Plain Dealer. Газета апублікавала здымкі ў чорна-белым колеры і дапамагла Хэберлі прадаць правы на каляровыя здымкі часопісу Life, нямецкаму Stern і лонданскай Sunday Times. Пазней, падчас судовага працэсу, выступаючы сведкам абвінавачвання, ён пацвердзіў, што асабіста бачыў, як амерыканскія салдаты расстрэльвалі мірных жыхароў. У дакладзе камісіі Уільяма Пірса, якая расследавала абставіны злачынства, гаварылася, што фатограф хаваў ад уладаў здымкі, нягледзячы на абавязак паведамляць аб відавочных ваенных злачынствах. Аднак па словах самога Хэберлі, ён хаваў фатаграфіі, баючыся, што яны будуць проста знішчаныя ўладамі.

### Пасля вайны

У 2000 і 2011 годзе вяртаўся ў В’етнам у якасці турыста.

Улетку 2012 года наведаў В’етнам і вёсачку Сангмі, дзе ён сустрэўся з Чан Ван Дук, які перажыў бойню 1968 года.

Фотаздымкі
----------

### Чорна-белыя фота

* Радавы першага класа Картэр, што стрэліў сабе ў нагу, каб не ўдзельнічаць у разні. Яго нясуць радавы першага класа Маура (злева) і спецыяліст Відмер (справа).Радавы першага класа Картэр, што стрэліў сабе ў нагу, каб не ўдзельнічаць у разні. Яго нясуць радавы першага класа Маура (злева) і спецыяліст Відмер (справа).
* Пажылы жыхар вёскі сядзіць на зямлі падчас расстрэлаў.Пажылы жыхар вёскі сядзіць на зямлі падчас расстрэлаў.
* Спецыяліст Дастын падпальвае дах хаціны.Спецыяліст Дастын падпальвае дах хаціны.

### Каляровыя фота

* Забітыя мірныя жыхары ў Сангмі.Забітыя мірныя жыхары ў Сангмі.
* Трупы дарослага і дзіцяці.Трупы дарослага і дзіцяці.
* Цела забітага, скінутае ў калодзеж.Цела забітага, скінутае ў калодзеж.
* Пылаючая хаціна, падпаленая амерыканскімі салдатамі.Пылаючая хаціна, падпаленая амерыканскімі салдатамі.
* Труп жанчыны.Труп жанчыны.
* Целы жанчыны і дзіцяці.Целы жанчыны і дзіцяці.
* Забіты ля парога дома жыхар.Забіты ля парога дома жыхар.
* Труп дзіцяці на дарозе з вёскі.Труп дзіцяці на дарозе з вёскі.
* Спецыяліст Капэза спальвае дамы сялян.Спецыяліст Капэза спальвае дамы сялян.
* Група жыхароў вёскі перад сваім растрэлам.Група жыхароў вёскі перад сваім растрэлам.

Гл. таксама
-----------

* І дзеці

Зноскі
------

1. 1 2  Miscue on the Massacre Архівавана 12 лютага 2011. // Time. Dec. 05, 1969
2. ↑  Ronald Haeberle, Witness for the Prosecution Архівавана 15 красавіка 2007 года.
3. ↑  Mai Lai Inquiry Findings and Recommendations Архівавана 25 студзеня 2000 года.
4. ↑  Report of the Department of Army review of the preliminary investigations into the My Lai incident. Volume II, Testimony, Book 11, 14 March 1970 **(нявызн.)**.
5. ↑  King, Tim. Reunion at Site of My Lai Massacre: Survivor Duc Tran Van and Photographer Ron Haeberl. Salem-News.com, July 14, 2012.

Спасылкі
--------

* War photos that changed history Архівавана 5 лістапада 2011.
* Testimony of Ronald Haeberle, Witness for the Prosecution